
Martfű Város Polgármesterétől

5435 Martfű, Szent István tér 1.

Telefon: 56/450-222; Fax: 56/450-186

E-mail:titkarsag@ph.martfu.hu

ELŐTERJESZTÉS

Martonos településsel Együttműködési Megállapodás megkötésére.
Martfű Város Önkormányzata Képviselő-testületének 

2014. augusztus 18-i ülésére
Előkészítette: Herczegné Horváth Eszter irodavezető
Véleményező:  ----
Döntéshozatal: egyszerű többség 
Tárgyalás módja: nyilvános ülés

Tisztelt Képviselő-testület!
Martfű Város Önkormányzatának Képviselő-testülete számára kiemelkedő jelentőséggel bír a testvérvárosi kapcsolatok ápolása. Testvérvárosaink közül Tuchów várossal 15 éve,  Misztóthfaluval  2006 óta , Perecsénnyel 2011 óta tartjuk a kapcsolatot.

Martonos falu Szerbia északi részén található, vajdasági magyar többségű,  Magyarkanizsa községhez tartozó település. Martonos képviselői Martfű Város Önkormányzata által szervezett 2014. évi Martfűiek Napján tett látogatásukkor jelezték együttműködési szándékukat. A kapcsolattartás azóta is folyamatos, önkormányzatunk meghívást kapott Martonosra a 2014. augusztus 02. napján megrendezésre kerülő nemzetközi halászléfőző versenyre, mely jelentős esemény volt a falu életében, s amely lehetőséget ad a két település  között kialakuló kapcsolat elmélyítésére.   
A Martonossal kötendő Együttműködési megállapodás jelentősége hogy olyan határon túli magyar többségű településsel kerülhetünk kapcsolatba, ahol nyelvi nehézségek nélkül  ismerhetjük meg egymás  életét,  szokásait, hagyományait, s az ott élő magyarsággal közös kultúránk ápolása valósulhat meg.
Kérem a Tisztelt Képviselő-testületet hogy az előterjesztés mellékletét képező Együttműködési megállapodást szíveskedjen jóváhagyni. 
Határozati javaslat

Martfű Város Önkormányzata Képviselő-testületének
 …/2014. (VIII…) Ö. Határozata
Martonos településsel Együttműködási Megállapodás megkötéséről
Martfű Város Önkormányzata megtárgyalta a Martonos településsel  Együttműködási Megállapodás megkötésére  szóló előterjesztést és az alábbiak szerint döntött.
1.) Martfű Város Önkormányzatának Képviselő-testülete az előterjesztés mellékletét képező együttműködési megállapodást köt Martonos településsel. 
2.) Meghatalmazza Martfű Város Polgármesterét az Együttműködési Megállapodás aláírására. 
Felelős: Martfű Város Polgármestere
Határidő: 2014. augusztus 18.

